Elisabeth Munthe-Kaas utmerket seg gjennom romansene, og ble regnet som en fremragende tolker av Halfdan Kierulf. Dessuten var hun opptatt av å løfte frem yngre norske komponister som Fartein Valen, Fridtjof Backer-Grøndahl, Sparre Olsen, Ludvig Irgens Jensen, Marius Moaritz Ulfrstad og Eivind Groven. Valgene hennes kunne være kontroversielle. Da hun skulle synge fra Valens Goethe-sanger i Universitetets Aula 6. mars 1930 fikk hun noen dager i forveien anonyme brev der det ble truet med pipekonsert dersom hun valgte å fremføre dem. Hun trosset truslene, og måtte gi da capo, men truslene ble ikke satt ut i livet.